Majoraatti

Majoraatti (keskiajan latinan maioratus < maiorare, suurentaa) on joissakin maissa käytössä oleva perintöjärjestys, jonka nojalla yhtä läheisistä perillisistä vanhimmalla on ensisijainen oikeus kiinteistöön tai tiettyyn omaisuusryhmään. Nimitystä käytetään myös vanhimman pojan oikeudesta ottaa ensimmäisenä osansa vanhempiensa perinnöstä. Majoraatiksi kutsutaan myös näin saatua omaisuutta.

Majoraatin lähikäsitteitä ovat minoraatti ja primogenituuri. Minoraatti (myöhäislatinan minoratus) on perimysjärjestys, joka takaa etuoikeuden perintöön yhtä läheisistä sukulaisista nuorimmalle. Primogenituuri (keskiajan latinan primogenitura) on perheen ensimmäiseksi syntyneen lapsen, esikoisen, oikeus perittävään aatelisarvoon tai arvonimeen.

Lähteet

Perintöoikeus